CELEX: 32015R1384
Language: hu
Date: 2015-08-10 00:00:00
Title: A Bizottság (EU) 2015/1384 végrehajtási rendelete (2015. augusztus 10.) egyes áruk Kombinált Nómenklatúra szerinti besorolásáról

13.8.2015   
            
            
               HU
            
            
               Az Európai Unió Hivatalos Lapja
            
            
               L 214/3
            
         A BIZOTTSÁG (EU) 2015/1384 VÉGREHAJTÁSI RENDELETE
   (2015. augusztus 10.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2015. augusztus 10-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            az Adóügyi és Vámuniós Főigazgatóság főigazgatója
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Az árucikk („puzzle-könyv”) kirakós játékokat (puzzle), oktató szövegeket, térképeket és más illusztrációkat tartalmaz 14 oldalon összefűzve, anyaga kartonpapír, a mérete körülbelül 34 × 24 cm.
                  Minden második oldalon egy körülbelül 40 darabból álló kirakós játék található, amely egy egyszínű hátterű térképet ábrázol információkkal és illusztrációkkal. A kirakós játék a másik oldalon lévő oktató szövegekhez, térképekhez és illusztrációkhoz kapcsolódik és kiegészíti azokat.
                  (Lásd a fényképet) (1)
                  
               
               
                  9503 00 69
               
               
                  A besorolást a Kombinált Nómenklatúra értelmezésére vonatkozó 1., 3. c) és 6. általános szabály, valamint a 9503 00 és a 9503 00 69 KN-kód szövege határozza meg.
                  Az árucikk prima facie a 4901 vtsz. alá mint nyomtatott könyv vagy hasonló nyomtatvány, vagy a 9503 vtsz. alá mint kirakós játék (puzzle) sorolható be. A kettő közül azonban egyik sem tekinthető az árucikkről pontosabb meghatározást adó vámtarifaszámnak a Kombinált Nómenklatúra értelmezésére vonatkozó 3. a) szabálynak megfelelően.
                  Mivel nem állapítható meg, hogy a Kombinált Nómenklatúra értelmezésére vonatkozó 3. b) szabály értelmében az oktató szövegek, a térképek és illusztrációk (4901 vtsz.) vagy a kirakós játék (puzzle) (9503 vtsz.) határozza-e meg az árucikk lényeges jellemzőjét, az árucikket az egyaránt szóba jöhető vámtarifaszámok közül számsorrendben az utolsó alá kell besorolni.
                  Ebből következően az árucikket más kirakós játékként (puzzle) a 9503 00 69 KN-kód alá kell besorolni.
               
            
         (1)  A fénykép csupán tájékoztató jellegű.